Source: http://docplayer.fi/842825-Valkeakosken-kuvataidekoulu-kuvataiteen-suuntautumisvaihtoehto.html
Timestamp: 2018-01-22 15:08:31+00:00
Document Index: 17796864

Matched Legal Cases: ['kko ', 'kko ', 'kko ', 'kko ', 'kko ', 'kko ']

VALKEAKOSKEN KUVATAIDEKOULU KUVATAITEEN SUUNTAUTUMISVAIHTOEHTO - PDF
Download "VALKEAKOSKEN KUVATAIDEKOULU KUVATAITEEN SUUNTAUTUMISVAIHTOEHTO"
1 VALKEAKOSKEN KUVATAIDEKOULU KUVATAITEEN SUUNTAUTUMISVAIHTOEHTO TAITEEN PERUSOPETUKSEN VISUAALISTEN TAITEIDEN LAAJAN OPPIMÄÄRÄN OPETUSSUUNNITELMA ALKAEN Laki 633/1998 A 813/1998
2 1. luku Opetussuunnitelman laadinta, merkitys ja sisältö 1.1 Opetussuunnitelman laadinta 1.2. Opetussuunnitelma toiminnan ja sen kehittämisen lähtökohtana 1.3. Opetussuunnitelman sisältö 2. luku Valkeakosken kuvataidekoulun toiminta-ajatus ja arvot 2.1. Valkeakosken kuvataidekoulun toiminta-ajatus 2.2. Arvot 3. luku Valkeakosken kuvataidekoulun käsitys ajasta ja ympäristöstä, oppimiskäsitys, oppimisympäristö ja työtavat 3.1. Kuvataidekoulun käsitys ajasta 3.2. Kuvataidekoulun käsitys ympäristöstä 3.3. Oppimiskäsitys 3.4. Oppimisympäristö 3.5. Työtavat 4. luku Opetuksen rakenne ja opintojen laajuus 4.1. Opetuksen tarjonta 4.2. Opetusjärjestelyt 4.3. Opiskeluaika ja lisäajan myöntämisen perusteet 4.4. Kuvataiteen perusopetus aikuisväestölle 4.5. Taiteen perusopetuksen yhteisopetuksen järjestäminen ja sivuaineopetuksen järjestäminen 4.6. Muualla suoritettujen opintojen hyväksi lukeminen 5. luku Opetuksen tavoitteet ja sisällöt 5.1. Valkeakosken kuvataidekoulun opetus huomioi ympäristötaidekasvatuksen 5.2. Valmentavat opinnot 5.3. Perusopinnot 5.4. Työpajaopinnot 5.5. Henkilökohtainen opetussuunnitelma 6. luku Arviointi 6.1. Arvioinnin tehtävä 6.2. Oppilasarviointi 6.3. Oppilaitoksen itsearviointi 7. luku Todistukset 7.1. Todistuksen sisältö 8. luku Oppilaaksi ottaminen 8.1. Hakumenettely 8.2. Vapaaoppilaaksi ottaminen 9. luku Yhteistyö 9.1. Yhteistyö huoltajien kanssa 9.2. Yhteistyö muiden tahojen kanssa 10. luku Kulttuuritoiminta Museo-, näyttely- ja muuhun kulttuuritoimintaan osallistuminen LIITTEET 1. Suoritettavat kurssit ja työpajat sekä niiden tavoitteet ja sisällöt 2. Päättötyöohjeet oppilaille ja opettajille 3. Ohjeet oppilasarviointien toteuttamiseen 2
3 1. luku Opetussuunnitelman laadinta, merkitys ja sisältö 1.1. Opetussuunnitelman laadinta Koulutuksen järjestäjän on laadittava ja hyväksyttävä omalle toiminnalleen opetussuunnitelma, jonka perustana on Opetushallituksen vahvistamat taiteen perusopetuksen visuaalisten taiteiden laajan oppimäärän opetussuunnitelman perusteet. Perusteet on laadittu opetussuunnitelman ja opetuksen kehittämistä varten Opetussuunnitelma toiminnan ja sen kehittämisen lähtökohtana Oppilaitoksen opetussuunnitelman tulee olla keskeisin ja tärkein väline opetustyön kehittämisessä. Opetussuunnitelmassa tulee ottaa huomioon oppilaitoksen ja sen toimintaympäristön omaleimaisuus, oppilaitoksen arvot, oppilaiden yksilölliset tarpeet ja valmiudet, visuaalisen kulttuurin siirtäminen ja kehittäminen, kansalliset ja kansainväliset muutokset ja kehittämistarpeet sekä kuvataiteen ammattikoulutuksen vaatimukset Opetussuunnitelman sisältö Opetussuunnitelmassa tulee olla seuraavat asiat oppilaitoksen toiminta-ajatus oppilaitoksen arvot, oppimiskäsitys, oppimisympäristö ja työtavat opetuksen tarjonta opetuksen tavoitteet ja sisällöt opetusjärjestelyt opiskeluaika lisäajan myöntämisen perusteet suoritettavat kurssit ja työpajat sekä niiden tavoitteet ja sisällöt oppilaan henkilökohtaisen opetussuunnitelman laatimisen perusteet oppilasarviointi ja arviointimenetelmät muualla suoritettujen opintojen hyväksi lukeminen todistuksen sisältö oppilaaksi ottaminen yhteistyö huoltajien kanssa yhteistyö muiden tahojen kanssa museo-, näyttely- ja muuhun kulttuuritoimintaan osallistuminen oppilaitoksen itsearviointi 2. luku Valkeakosken kuvataidekoulun toiminta-ajatus ja arvot 2.1.Valkeakosken kuvataidekoulun toiminta-ajatus Valkeakosken kuvataidekoulu järjestää valkeakoskelaisille lapsille ja nuorille kuvataiteen perusopetusta. Kuvataidekoulu on itsenäinen oppilaitos, joka kuuluu osaksi Valkeakoski-opistoa. Koululla on oma budjetti ja Opetushallituksen myöntämä järjestämislupa. Kuvataidekoulu saa toimintaansa tuntiperusteista valtionosuutta. Sivistystoimen lautakunta vahvistaa vuosittain kuvataidekoulun budjetin ja toimintasuunnitelman. Valkeakosken kuvataidekoulun opetusta leimaa ympäristötaidepainotteisuus opetuksen sisältöjä yhdistävänä teemana. 3
4 Koulun opetussuunnitelma on laadittu Opetushallituksen hyväksymien visuaalisten taiteiden laajan oppimäärän opetussuunnitelman perusteiden mukaan, ja koulun toiminta perustuu lakiin taiteen perusopetuksesta (633/1998, Liite 1). Valkeakosken kuvataidekoulun opetukselle on ominaista _ etenevyys tasolta toiselle _ valmiuksien kehittäminen jatko-opintoja ajatellen _ oppilaiden omien edellytysten huomioon ottaminen _ elinikäiseen taiteen harrastamiseen rohkaiseminen _ toiminta yhdessä muiden taidekoulujen, kulttuurilaitosten ja tahojen kanssa 2.2. Arvot Valkeakosken kuvataidekoulun toiminta perustuu arvoille, jotka ovat muotoutuneet yli kolmenkymmenen toimintavuoden aikana. Kuvataideopetuksen keskeiset tekijät kuten tavoitteet, työtavat ja opetusmetodit liittyvät selkeästi ajan ja ympäristön käsitteeseen eli siihen, miten käsitämme ajan ja ympäristön suhteessa oppimiseen. Aika- ja ympäristökäsitys on siis myös arvo, vaikka opintoihin käytettävissä oleva aika onkin määritelty tarkasti Opetushallituksen laatimissa visuaalisten taiteiden laajan oppimäärän perusteissa, ja näitä aikamääreitä noudatetaan myös Valkeakosken kuvataidekoulussa. 3. luku Valkeakosken kuvataidekoulun käsitys ajasta ja ympäristöstä, oppimiskäsitys, oppimisympäristö ja työtavat 3.1. Kuvataidekoulun käsitys ajasta Kuvataidekoulu toimii samanaikaisesti vallitsevien erilaisten aikakäsitysten keskellä, jotka ovat olemassa limittäin ja kietoutuneina toisiinsa. Absoluuttinen aika on kellon mittaamaa aikaa. Koulutyö on jaksotettu opintokertoihin ja opintovuosiin, joista muodostuu opintojen kokonaisuus, jokaisen oppilaan henkilökohtainen oppimisen historia. Lineaarisen aikakäsityksen mukaan prosesseilla on alku ja loppu, ja niiden väliin sijoittuvat tapahtumat ovat ainutkertaisia. Kuvataiteen parissa työskentely on prosessinomaista, harjoitustehtävät aloitetaan ja suoritetaan loppuun. Vaikka sama tehtävä tehtäisiin uudelleen joskus myöhemmin, se ei koskaan ole toistettavissa täsmälleen samalla tavalla, ja sen avulla voidaan oppia erilaisia asioita eri aikoina. Monet opetukseen liittyvät tapahtumat ovat ainutkertaisia, esim. mahdollisuus tutustua kiinnostavaan näyttelyyn. Silloin on osattava tarttua hetkeen, koska juuri tämä mahdollisuus ei ehkä koskaan toistu. Opetussuunnitelmissa vallitseva aikakäsitys on tavallisesti lineaarinen ja absoluuttinen. Kuvataiteen laajan oppimäärän tavoitteet ja sisällöt eli se, mitä kuvataidekoulussa tehdään, rytmitetään opintoryhmien ja oppilaiden edellytysten mukaan. Tässä luonnollisesti otetaan huomioon oppilaiden ikä. Opettaja tulkitsee opetussuunnitelmaa ja rytmittää oppiainesta siten, että ideoiden kehittelyyn, tutkimiseen, havainnointiin ja oppilastöiden valmiiksi saattamiseen on riittävästi aikaa. Oppiminen luovan prosessin ja ryhmän vuorovaikutuksen avulla vie aikaa, ja luova työ onnistuu parhaiten kiireettömässä ilmapiirissä, jossa opettajalla on aikaa kuunnella oppilaitaan. Kuvataidekoulussa työskennellään pitkäjännitteisesti ja syventyen kuhunkin tehtävään eli annetaan aikaa oppimiseen. 4
5 - - Keskittyminen mitattavissa olevaan suorittamiseen voi johtaa näennäistoimintaan. Kiire vaikuttaa mielentilaan, todelliset muutokset tapahtuvat hitaasti. Taiteissa koetellut keinot voivat saada mielen sellaiseen liikkeeseen, joka auttaa ihmistä saamaan kiinni omasta elämästään ja osallistumaan yhteiseen. Jos ihminen jää etäälle tunteistaan ja kokemuksistaan, hän vieraantuu itsestään eikä osaa käyttää omia eikä yhteisön voimavaroja rakentavalla tavalla. Marjatta Bardy, Arsis 2/2002 Relatiivinen eli suhteellinen aika on materiaalien ja tekniikoiden vaatima aika. Savi kuivuu oman aikansa erilaisissa kosteusoloissa. Paperimassan on vetäydyttävä aikansa, vesivärin kuivuttava, maalauspaperin kostuttava ja toisinaan valmis teos vaatii useita työvaiheita ja paljon aikaa vaiheiden välillä. Jotkut tekniikat ovat nopeita ja jotkut hitaita. Prosesseja ei juurikaan voi nopeuttaa tai muuttaa lopputuloksen kärsimättä. On vain myönnettävä, että erilaiset tekniikat ja materiaalit vaativat oman aikansa. Kuvataideopetuksen avulla opitaan siis myös käsittelemään aikaa; ennakoimaan ja katsomaan taaksepäin, olemaan kärsivällisiä ja tarpeen vaatiessa salamannopeita. Lapset elävät nykyhetkessä omaa subjektiivista aikaansa. Lapsi kokee opintokerran ajan eri tavalla kuin aikuinen - lukukaudet ovat pitkiä ja jouluun on loputtomasti aikaa vielä marraskuussa. Aika loppuu kesken kun on mielenkiintoista tekemistä. Jos taas ei ole, tunnin loppumista odotetaan kärsimättömästi. Opettaja hahmottaa kokonaisia opintovuosia kerrallaan ja rakentaa loogisesti etenevää oppiaineksen kokonaisuutta, jonka oppilas todennäköisesti tajuaa vasta myöhemmin. Tiettyihin asioihin palataan uudestaan eri vuosina opintojen edetessä. Tekniikoita hiotaan ja opiskellaan uusia näkökulmia asioihin, joihin ensi kertaa tutustuttiin varhaisiän kuvataidekasvatuksen vaiheessa. Taideopetuksessa on siis myös syklinen eli kertautuva aikakäsitys. Kuvataiteen oppiaines sisältää itsessään aikaa käsittelevää aineistoa. Opetuksessa on mukana mennyt aika, kun tarkastellaan kuvataiteen historiaa tai ihmisen kulttuurihistoriaa yleensä. Opettajat ja oppilaat elävät nykyajassa tulkiten ajan merkkejä ja reagoiden ajankohtaisiin kulttuurisiin ilmiöihin. Tulevaisuuteen kurkotellaan, kun yritetään kuvittelun ja päättelyn keinoin luoda käsitystä tulevasta maailmasta Kuvataidekoulun käsitys ympäristöstä Ympäristö on kaikki se mikä meitä ympäröi, talot, puut, luonto kokonaisuudessaan, säätilojen vaihtelut, mikro- ja makrokosmokset, avaruus ja alkuaineet, rakennettuympäristö, sosiaalinen ympäristö, esineistö ja mediaympäristö. Jo tämä edellä mainittu luettelo kertoo siitä miten mittavasta asiasta on kyse puhuttaessa ympäristöstä ja sen ilmiöistä. Ihmisen kokemuksessa ympäristö on täynnä tapahtumista, muutoksia ja näkyviä tai näkymättömiä prosesseja. Kokemusmaailmassa ympäristön käsite on läheisesti yhteydessä ajan käsitteeseen. Olemassaolo eksistoituu ajassa ja ympäristössä. Lasten taidekasvatukselle ympäristö ja siitä tehty taide on loputtomasti virikkeitä ja elämyksiä tuottava lähtökohta. Ympäristö on konkreettinen ja läsnä oleva ilmiö. Lapsen oppimisprosessin käynnistymiselle tämä lähtökohta tarjoaa erinomaiset puitteet. Lapsi etsii luonnostaan ajattelprosessiensa lähtökohdaksi konkretiaa. Luonnon ja ympäristön vaaliminen ja tutkiminen ovat lapsen tasapainoisen kasvun kannalta persoonaa eheyttäviä kokemuksia. Lapsi tulee tietoiseksi mahdollisuuksistaan luoda ja oppia, sekä vastuustaan muita kohtaan. 5
6 Taidemaailmassa ympäristöön liittyviä ilmiöitä on kuvattu kautta taiteen historian. Varsinaisesti ympäristötaiteeksi kutsuttu taideilmiö sai alkuunsa 1960 luvulla. Silloin varhaiset ympäristöstä kiinnostuneet taiteilijat loivat teoksensa usein vaikeasti saavutettaviin luonnon kohteisiin, hyläten galleriatilat ja museot kuvataiteen esittämisen paikkoina. Myöhemmin heidän laatimiaan dokumentteja luontoon sijoitetuista teoksista tuotiin galleriatiloihin taideyleisön nähtäväksi. Ympäristön ilmiöiden esittämiseen suuntautunut kuvataide on ollut läheisesti yhteydessä luonnontieteiden kehitykseen ja sosiaalitieteisiin. Ajatelkaamme vaikkapa tutkimusmatkailijoiden tekemiä kuvia länsimaalaisille ihmisille vieraista kulttuureista. Taito tehdä kuvaa oli edellytys tutkimustyölle. Nykypäivän taidekasvatuksen tutkimus korostaa taiteen merkitystä tietämisen lähteenä ja välineenä. Taide ja tieteellinen tutkimus nähdään kumppaneina, ei vastakkaisina elämän ilmiöinä. Valkeakosken kuvataidekoulussa halutaan korostaa tätä kumppanuutta. Lapset ja nuoret selvittävät kuvataiteen keinoin elävän ympäristön ilmiöitä. Kuvataidekoulun opetuksessa korostetaan opettajille alan taidekasvatuksen tutkimuksen ja kuvataidekentän ajankohtaisten ilmiöiden seuraamista ja tuomista opetustilanteisiin Oppimiskäsitys Kuvataidekoulu kasvattaa kuvataiteen keinoin pyrkien vaikuttamaan kehittyvien lasten ja nuorten minäkäsitykseen myönteisellä tavalla. Kuvataiteen tekeminen on yksinäistä ja syrjässä muiden katseilta tehtävää työtä. Kuvataiteen opiskelu on sen sijaan ollut perinteisesti ryhmätoimintaa, jossa opiskelijat ovat tehneet omaa työtään samassa tilassa yhdessä toisten kanssa. Valkeakosken kuvataidekoulussa opintoryhmässä on enintään 10 oppilasta. Harjoitustyöt tehdään käytännössä aina muiden läsnä ollessa. Ryhmässä oppiminen vaatii sekä oppilailta että opettajilta muiden huomioonottamisen kykyä, kuuntelemisen taitoa, vuorovaikutustaitoja ja kykyä olla rohkeasti oma itsensä vertailukohtien läsnä ollessa. Kuvataidekoulussa ajatellaan, että oppiminen kuvataiteen alueella tuottaa iloa ja tyydytystä. Kun oppilas kokee onnistuvansa, se vahvistaa hänen motivaatiotaan ja oppimisen kokeminen tuo suurimman tyydytyksen. Toisinaan oppiminen vaatii suuria ponnisteluja, vaivannäköä ja aikaa, mutta kuvataidekoulussa opitaan, että se kannattaa. Aito ilo kumpuaa onnistuneesta työstä. Taiteen tekeminen edellyttää henkistä vapautta ja sen kaltaista huolettomuutta, joka on verrattavissa leikkimiseen. Jotta voisi oppia, on uskallettava kokeilla ja leikkiä ja välillä epäonnistuakin. Oppimisen leikinomaisuudella tavoitellaan vapautunutta tunnelmaa, jossa jännittäminen ja epäonnistumisen pelko eivät viihdy. Mielikuvitus on tärkeä tekijä niin taiteessa kuin leikissäkin. Sitä kehitetään ja sille annetaan virikkeitä. Mielikuvituksen avulla assosiaatiot ja keksinnöt syntyvät ja opitaan kehittelemään ajatuksia, tekemään suunnitelmia ja ennakoimaan lopputuloksia. Kysymys on myös järkeilystä, ongelmien ratkaisusta, vertailusta ja itsenäisistä päätöksistä eli ajattelusta. Oleellista on myös aktiivisen näkemisen/havainnoimisen harjoittelu. Jäsentävä ja reagoiva näkeminen liittyy välittömästi ajattelun kehittymiseen, molemmissa opitaan tajuamaan yhteyksiä ja järjestyksiä ja luomaan niitä. Kuvataiteen alueella tieto ja taito syntyvät omien kokemusten, havaintojen ja oman tekemisen kautta. 6
7 Kuvataiteen opiskelu on ajatusten, tunteiden, havaintojen, toiveiden, muistojen ja tietojen saattamista näkyvään muotoon. Muoto annetaan erilaisten materiaalien ja tekniikoiden avulla. Vähitellen tässä prosessissa kehittyvät kuvallisen ilmaisun taidot. Oppimisprosessi on kokonaisvaltainen ilmiö, jossa henkinen toiminta ja luova tekeminen tapahtuvat samanaikaisesti. Oppimisprosessissa uudet taidot ja tiedot liitetään aiemmin omaksuttuihin ja sovelletaan jo opittua uusissa yhteyksissä. Opiskelulle ja opettamiselle kuvataidekoulussa on tyypillistä tutkiva asenne: opettajalla ja oppilailla on kysymyksiä, joita pohditaan ja joihin haetaan vastauksia. Oppilailla on aktiivinen rooli omassa oppimisessaan; heitä rohkaistaan oma-aloitteisuuteen ja rohkeuteen, kysymysten esittämiseen ja niiden tutkimiseen sekä yksin että vuorovaikutuksessa muiden kanssa. Myös opettaja on oppija ja tutkija. Hän arvioi omaa opetustaan ja oppilaiden oppimista samalla kun oppilaat tutkivat erilaisia visuaalisia ilmiöitä, käsitteitä ja niiden välisiä suhteita Oppimisympäristö Opiskeluympäristö tarkoittaa sekä sitä fyysistä tilaa, jossa työskennellään, että kuvataidekoulussa vallitsevaa henkistä ilmapiiriä ja opetussuunnitelman ja opetusmenetelmien määrittelemää toimintaa. Kuvataidekoulun opiskeluympäristö tulee suunnitella ensisijaisesti kuvataiteellista toimintaa ja sen vaatimuksia vastaavaksi. Opiskeluympäristössä vaikuttavat oppilaitoksen perinteet ja arvot sekä esteettiset ja moraaliset käsitykset. Opetustoiminnan tavoitteellinen kehittäminen vaikuttaa olennaisesti myös opiskeluympäristön kehittämiseen ja opetustyön onnistumiseen. Opiskeluympäristössä tapahtuu yhteistyötä oppilaiden vanhempien kanssa palautteen, arvioinnin ja toiminnan kehittämiseksi. Kuvataidekoulun oppimisilmapiirin tulee olla ystävällinen, suvaitseva ja kannustava. Koulussa tulee vallita henki, jossa oppilas voi tuntea olonsa turvalliseksi. Erilaisia persoonallisuuksia ymmärtävä ilmapiiri vahvistaa oppilaiden itsetuntoa ja auttaa heitä elämäntaidoissa. Hyvälle opiskeluympäristölle asetetaan monenlaisia vaatimuksia. Toisaalta sen tulee tarjota mahdollisuuksia monenlaiseen yhteiseen työskentelyyn ja koko opintoryhmän samanaikaiseen toimintaan, ja toisaalta opiskeluympäristössä tulee olla myös tilaa omaan rauhaan vetäytymiseen ja yksin työskentelyyn. Kuvataidekoulun opiskeluympäristön tulee myös tarjota esteettisiä virikkeitä. Koulun käytävällä ja työtilojen seinillä pidetään esillä opetukseen liittyvää kuvamateriaalia ja oppilastöitä. Kuvataidekoulun sisustuksessa tulee ottaa huomioon esteettiset ja funktionaaliset arvot. Kuvataidekoulussa käytetään opetussuunnitelman tavoitteiden ja sisältöjen mukaisia materiaaleja ja työvälineitä. Niiden laatuun ja tarkoituksenmukaisuuteen kiinnitetään erityistä huomiota. Kuvataidekoulun tavoitteena on keskittyä työvälineiden ja materiaalien valinnoissa tärkeimpiin perustarvikkeisiin - siis huolella harkitut ja laadukkaat työkalut mieluummin kuin erilaisten tarvikkeiden laaja kirjo. Työvälineiden ja materiaalien valinnassa on myös otettava huomioon työ-, tuote- ja ympäristöturvallisuus. 7
8 Kuvataidekoulun opetustilat sijaitsevat neljässä eri paikassa. Pääopetuspiste on Valtakatu 20:ssä samassa talossa kuin musiikkiopisto. Paja, jossa tapahtuu mm. keramiikan opetus, toimii Valkeakoski-opiston kuvataide luokassa. Voipaalan taidekeskuksen yhteydessä sijaitsee Pytinkirakennus, joka on ollut kuvataidekoulun tyyssijana Sääksmäellä vuodesta Tulevaisuudessa kuvataidekoulun opetus pyritään sijoittamaan samaan paikkaan. Lasten ateljee tulee kuitenkin toimimaan kuvataidekoulun opetuspisteenä ja retkikohteena vastaisuudessakin. Opiskeluympäristö on laaja käsite, joka ulottuu kauas koulutilan seinien ulkopuolelle. Luonto, kulttuurikohteet, oppilaiden oma elinpiiri ja ympäröivä yhteisö ovat myös oppimisympäristöä. Valkeakoskella on paljon erilaista luonnonympäristöä; vesimaisemaa, metsiä, kulttuurimaisemaa peltoineen ja kylineen ja kartanoineen. Esihistorialliset muinaisjäännökset ja rautakautinen Rapolan linnavuori Sääksmäellä ovat olennainen osa koulun oppimisympäristöä, samoin kuin erikoismuseot, joita paikkakunnalla on useita. Tietokoneiden verkkoympäristön kehittyessä myös se tulee tarjoaman uusia ulottuvuuksia kuvataideopetukselle Työtavat Kuvataidekoulun opetusmenetelmien kehittäminen on opettajien työtä. Kuvataiteen opettajan työ on olemukseltaan tutkivaa ja luovaa aivan kuten taiteilijan työkin. Opettaja tulkitsee koulun opetussuunnitelmaa ja soveltaa sitä omille opintoryhmilleen. Opettaja toimii yhteistyössä muiden opettajien ja koulun rehtorin kanssa. He ovat työryhmä, joka yhteisen suunnittelun, keskustelun, pohtimisen ja arvioinnin avulla myös uudistaa paitsi opetusmenetelmiä myös opetussuunnitelmaa. Kuvataidekoulussa käytetään monenlaisia työtapoja: - esittävää opetusta esim. silloin kun opettaja havainnollistaa jotakin ilmiötä, luennoi tai alustaa - tehtäviä antavaa opetusta, silloin kun oppilas suorittaa itsenäisesti harjoitustehtävää ja soveltaa oppimaansa - yhteistoiminnallista opetusta, silloin kun opettaja ja oppilaat toimivat yhdessä (opetuskeskustelussa mielipiteiden ja kokemusten vaihtaminen, yhteinen harjoitus- tai sovellutustehtävä, jossa opettaja on mukana ohjaajana tai osanottajana, oppilaiden ja opettajien toimiminen ideointiryhmänä jne.) Edellä luetellut työtavat edustavat opetuksen ulkoista puolta. Opetuksen sisäinen puoli tarkoittaa kunkin opetusvaiheen opetuksellista tehtävää eli sitä, minkälaiseen henkiseen työskentelyyn sillä pyritään. Opetuksen ulkoiset muodot ovat ainoastaan oppimisprosessin puitteita: niitä ei voi asettaa paremmuusjärjestykseen esim. siten, että ryhmätyö olisi aktivoivaa opetusta ja luento passivoivaa. Hyvin suunniteltu luento edellyttää kuulijoilta monipuolista ja intensiivistä henkistä toimintaa. Huonosti organisoitu ryhmätyö jää pelkän puuhastelun asteelle. Kuvataideopetuksessa käytetään useimmiten tehtäviä antavaa opetusta ja yhteistoiminnallista opetusta, joskin kaikkia työtapoja voidaan soveltaa tavoitteista ja sisällöistä riippuen. Työtapoja valitessaan opettaja ottaa huomioon oppilaiden ikäryhmän. Mitä nuoremmista oppilaista on kyse, sitä enemmän heille on annettava tilaisuuksia oman havaintokykynsä harjoittamiseen eri aistialueilla; sitä enemmän heidän tulee saada omia kokemuksia ja elämyksiä erilaisista ilmiöistä ja käsitteistä. Lapsen konkreettiset kokemukset ovat perustana abstraktin ajattelun ja tunneelämän kehittymiselle. 8
9 Opetuksen ja työmenetelmien suunnittelun lähtökohtana on opetuksen sisäinen puoli eli opettaja joutuu miettimään, minkälaista henkistä toimintaa oppimisprosessissa tapahtuu. Kuvataiteen opiskelussa on aina tavalla tai toisella kyse ongelmanratkaisusta ja lukuisista päätöksistä, jotka kuvantekijä joutuu itse ratkaisemaan. Opetuksen suunnittelussa ja menetelmien valinnassa opettaja ennakoi niitä ongelmia, joiden eteen kuvantekijä joutuu ja joiden ratkaisemiseksi opettajan on luotava sopivia tilanteita. Opettaja ikään kuin antaa vauhtia oppilaalle, tönäisee häntä sopivaan suuntaan, ja rohkaisee häntä itsenäiseen ajatteluun. Opetustilanteet suunnitellaan sellaisiksi, että oppilaat voivat mahdollisimman paljon toimia aktiivisesti. Opettajan on ratkaistava, miten parhaiten havainnollistetaan tarkasteltavana olevaa ilmiötä; miten luodaan tilanteita, joissa oppilaat voivat harjoittaa havaintokykyään; miten suunnitellaan tehtäviä, joiden avulla kehitetään luovaa ongelmanratkaisukykyä, opittujen asioiden soveltamiskykyä jne. Olennaista on herättää ja ylläpitää oppilaissa uteliaisuutta, tutkivaa asennetta ympäristöään kohtaan ja kokeilun halua ja kommunikointitaitoja. Opetuksen teemoja ja tehtävien aiheita valittaessa otetaan huomioon oppilaiden kokemuspiiri ts. se maailma, jossa lapset ja nuoret elävät omaa arkipäiväänsä. Oppilaiden kuuntelu ja heidän ajatustensa ja ehdotustensa huomioon ottaminen tapahtuu luontevasti silloin kun opetus perustuu vuorovaikutuksen periaatteelle. Näin myös ilmiöiden laaja ja avoin tarkastelu tehdään mahdolliseksi. Kuvataidekoulussa opettamisen ja oppimisen prosessi ovat yhtä tärkeitä kuin työskentelyn kuluessa syntyvä konkreettinen lopputulos - kuva tai teos. Kuvataidekoulussa opiskelu ja työskentely on kuin suuri yhteinen tutkimusmatka taiteen valtamerellä; tutkimusretkikuntaan kuuluu eri ikäisiä, erilaisia asiantuntijoita, joilla kaikilla on sanansa sanottavana. Kapteeniopettaja on selvillä päämäärästä, johon pyritään, mutta muut miehistön jäsenet määrittelevät reitin. Ja siihen taas tarvitaan paljon omakohtaisia havaintoja, tietoja, taitoja, tunteita, elämyksiä. Ja jotta laiva saapuisi perille on miehistön vuorovaikutustaitoja kehitettävä. Työtavat valitaan siten, että myös keskittymiskyky, pitkäjänteisyys, herkkyys, eläytymiskyky, oma-aloitteisuus, vastuu ja itseluottamus sekä sosiaaliset taidot kasvavat. Tärkeää on myös oppia arvostamaan ryhmän muita jäseniä sekä omaa ja muiden oppimista. 4. luku Opetuksen rakenne ja opintojen laajuus 4.1. Opetuksen tarjonta VARHAISIÄN KUVATAIDEKASVATUS - 2 oppituntia/viikko - aloitetaan 6-vuotiaana ja valmentavat opinnot kestävät yhden lukuvuoden PERUSOPINNOT - 2,5-3 oppituntia/viikko - laskennallinen laajuus 540 tuntia / suoritetaan 5 lukuvuodessa vuotiaat oppilaat SYVENTÄVÄT OPINNOT (periodi- ja työpajaopinnot) - n. 3-3,5 oppituntia/viikko - laskennallinen laajuus 760 tuntia /suoritetaan 6 lukuvuodessa 9
10 - 12-vuotiaat oppilaat ovat ensimmäisen vuoden periodiopinnoissa, jossa tutustutaan työpajaopintoihin vuotiaat oppilaat työpajoissa Taiteen perusopetuksen visuaalisten taiteiden laajan oppimäärän kuvataiteen perusopintojen ja syventävien opintojen laajuus on yhteensä tuntia. Opintojen laajuuden laskennan perusteena on käytetty 45 minuutin pituista oppituntia 4.2. Opetusjärjestelyt Kuvataidekoulu toimii Valtakatu 20, 4. kerroksessa, samassa talossa kuin Valkeakosken Musiikkiopisto ja kuvataidekoulun Pajassa Valkeakoski-opiston kuvataide luokassa sekä Voipaalan Pytinki-rakennuksessa Sääksmäellä. Kuvataidekoululla on tilapäiset mediataiteen työpajatilat Valtakatu 20:ssä, jossa sijaitsee pimiö ja editointilaitteisto Opiskeluaika ja lisäajan myöntämisen perusteet Kuvataidekoulussa voi opiskella 6-vuotiaasta 18-vuoteen asti. Syyslukukausi on 16 opintoviikkoa ja kevätlukukausi 18 opintoviikkoa, joten lukuvuonna opintoviikkoja on yhteensä 34. Oppitunnit pituus on 45 min. Lisäajan myöntämisestä neuvotellaan erikseen tapauskohtaisesti. Lisäajan myöntämisen perusteita ovat esim. pitkäaikainen sairaus ja väliaikainen pidempi poissaolo paikkakunnalta esim. vanhempien työkomennuksen vuoksi Kuvataiteen perusopetus aikuisväestölle Kuvataidekoulu voi halutessaan järjestää myös aikuisten taiteen perusopetusta. Tätä opetusmuotoa varten laaditaan oma opetussuunnitelma. Aikuisväestölle suunnatun kuvataiteen perusopetuksen käynnistyminen edellyttää päätöstä opetuksen rahoituksen järjestämisestä. Opetus voidaan järjestää myös yhteistyössä Valkeakoski-opiston kanssa. Aikuisten taiteen perusopetuksen käynnistämisestä päättää sivistystoimen lautakunta. Lisäksi kuvataidekoulun opettajat voivat olla suunnittelemassa ja toteuttamassa aikuisväestölle suunnattua taidekasvatukseen liittyvää tilauskoulutusta yhteistyössä Valkeakoski-opiston kanssa Taiteen perusopetuksen yhteisopetuksen ja sivuaineopetuksen järjestäminen Kuvataidekoulu voi halutessaan järjestää yhteisopetuskokonaisuuksia Valkeakosken muiden taiteen perusopetuksen yksiköiden kanssa. Opetuksen järjestelyperiaatteista sovitaan yhdessä. Sivuaineopinnoista tulee merkintä kuvataidekoulun päättötodistukseen. Sivuaineopinnot eivät korvaa kuvataidekoulun laajan oppimäärän opintoja. Kuvataidekoulu voi täydentää vajaita oppilasryhmiä sivuaineopintojen suorittajilla. Sivuaineoikeuden perusteena on vahvistettu oppilaspaikka jossakin taiteen perusopetuksen yksikössä Valkeakoskella. Oppilas hakee sivuaineoikeutta vuosittain syyskuun lopulla. Sivuaineoikeus on voimassa yhden lukuvuoden. Sivuaineoikeuden lukukausimaksun suuruuden päättää sivistystoimen lautakunta vuosittain. Sivuaineopintoihin ei ole mahdollista saada vapaaoppilaspaikkaa. Kunkin oppilaitoksen rehtori päättää sivuaineoikeudesta. Sivuaineoikeuden oppilasmaksua ei palauteta kesken lukuvuotta.( Sivuaineopintoihin oikeuttava ikä on 13 v.) ( - Sivuaineoikeus koskee kuvataidekoulussa ennalta sovittua opetusryhmää, jossa oppilaalla on oikeus suorittaa kuvataiteen opintoja.) 4.6. Muualla suoritettujen opintojen hyväksi lukeminen Valkeakosken kuvataidekoulussa hyväksi luetaan muissa kuvataidekouluissa suoritetut laajan oppimäärän opetussuunnitelman perusteiden mukaiset opinnot. Lisäksi Valkeakosken Lukio 10
11 hyväksyy tapauskohtaisesti osaksi omia opintoja kuvataidekoulun opetuksen. Hyväksiluku kattaa enimmillään 6 opintoviikkoa (vuodessa enintään 3 opintoviikkoa). Hyväksiluvun edellytyksenä on 85% tuntiläsnäoloa kuvataidekoulussa. Kuvataidekoulun opinnot on tehtävä lukion opintojen suoritusaikana. Aiempia kuvataidekouluopintoja ei hyväksilueta osaksi lukion opintosuorituksia. Oppilas saa erilliset ohjeet opintojen hyväksiluvun käytännöistä. Hyväksiluku tapahtuu kuvataidekoulun osallistumistodistuksen tai päättötodistuksen perusteella. Oppilas vastaa itse kuvataidekoulun osallistumistodistuksen toimittamisesta lukion kansliaan. Valkeakosken lukio vastaa hyväksilukupäätöksistä. 5. luku Opetuksen tavoitteet ja sisällöt 5.1 Valkeakosken kuvataidekoulun opetus huomioi ympäristötaidekasvatuksen Valkeakosken kuvataidekoulun opetusta leimaa laaja ja monimuotoinen ympäristötaidekasvatuksen opetus. Laaja-alaisesti ymmärretty Ympäristötaidekasvatus läpäisee koko opetuksen rakenteen ja sitä sovelletaan eri-ikäisten lasten taidekasvatuksessa. Opetuksen tavoitteena on tutustuttaa lapset ja nuoret luonnon ilmiöihin, ympäristönsuunnittelun menetelmiin ja toimintatapoihin sekä ympäristötaiteen ilmiöihin nykytaiteessa. Oppilaat oppivat toimimaan yhdessä paremman ympäristön puolesta ja tuntevat vastuuta ympäristön hyvinvoinnista. Kestävänkehityksen periaatteita sovelletaan opetussisältöihin ja koulun toimintatapoihin. Kuvataidekoulussa ympäristötaidekasvatus ymmärretään kehittyvänä taiteen muotona, joka kattaa rakennetun ja luonnonympäristön aihealueet. Erilaisin kuvallisin tehtävin käsitellään luonto ja eläinaiheita, ekologisia kysymyksiä, muotoilua ja esinesuunnittelua, tilasuunnittelua ja arkkitehtuuria, maisemansuunnittelua ja puutarhataidetta. Kaupunkitaide ja erilaiset ympäristötaideprojektit kuuluvat osaksi opetuksen kehittämistä. Ympäristötaidekasvatukseen kuuluu luonnollisena osana myös erilaiset sosiaaliset ympäristöt, mediaympäristöt, sosiaalinen media, viihde ja mainonta, yhteisötaide ja asumisympäristöt. Valkeakosken kuvataidekoulu pyrkii laajan yhteistyön avulla rikastuttamaan lasten ja nuorten kokemuksia ja ilmaisukeinoja ympäristötaiteessa. Osana opetusta on tutustuminen paikalliseen rakennusperintöön ja kulttuurimaisemiin. Tavoitteena on visuaalisen kuvaympäristön ymmärtäminen Valmentavat opinnot - työskentely on leikinomaista - havainnointiharjoituksia, tutustumista peruskäsitteisiin ja työtapoihin 5.3. Perusopinnot - omaksutaan perustiedot ja -taidot kuvanrakentamisen keinoista - opitaan esteettistä suhtautumista ympäristöön - tutustutaan taiteen historiaan ja nykyisyyteen sekä median välittämään kuvamaailmaan - näyttely- ja museokäyntejä 5.4. Työpajaopinnot Periodiopintojen vuosi - tutustutaan syventävien opintojen työpajoihin ja tehdään valinnat seuraavalle lukuvuodelle - periodivuoden aikana oppilaat valmistavat portfolion 11
12 - perusopintojen päätteeksi oppilas saa perusopintojen päättötodistuksen. Sen yhteydessä on erillinen periodivuoden opettajien laatima kirjallinen arviointi opinnoista ja portfoliosta. Työpajoissa perehdytään yhteen taiteen alueeseen koko työvuoden ajan kulloisenkin työpajatarjonnan mukaan. - syventävien opintojen lopussa oppilas voi tehdä päättötyön - näyttely- ja museokäyntejä, erillisiä kursseja - syventävien opintojen päätteeksi oppilas saa päättötodistuksen. Lisäksi oppilas saa opinnoistaan kirjallisen arvioinnin ja päättötyöstään numero arvioinnin pistein 1-5. Päättötyön arvioi kaksi henkilöä Henkilökohtainen opetussuunnitelma Tarvittaessa kartoitetaan oppilaan erityistarpeet ja laaditaan niiden pohjalta henkilökohtainen opetussuunnitelma. Suunnitelmaa toteutetaan koulun resurssien puitteissa. 6. luku Arviointi 6.1. Arvioinnin tehtävä Arvioinnin tehtävänä on tukea oppilaan kehittymistä opinnoissaan ja ohjata opiskelun tavoitteiden asettamista. Arvioinnin tulee tukea oppilaan hyvän itsetunnon kehittymistä, ja siinä otetaan huomioon oppilaan itselleen valitsemat tavoitteet ja oppisisällöt. Oppilaan arvioinnin tulee pohjata pitkäaikaiseen näyttöön ja kohdistua sekä oppimisprosessiin että prosessin lopputuloksiin, teoksiin ja tuotteisiin. Arviointimenetelmät tulee valita siten, että ne mittaavat asetettujen tavoitteiden saavuttamista, soveltuvat käytettyihin opetusmenetelmiin ja tukevat oppimista. Taideopetusta arvioitaessa on otettava huomioon, että sen merkitys yksilön elämässä näkyy vasta pitkällä aikavälillä. Oppilaalle on tiedotettava seuraavista arvioinnin periaatteista: arvioinnin tehtävät ja kohteet, arvosana-asteikko ja arviointikriteerit, arvosanan korottaminen, opintojen etenemisen edellyttämät suoritukset, arvioinnon oikaiseminen ja päättötodistusten sisältö. Oppilaalle tulee antaa jatkuvaa palautetta omasta oppimisestaan oppimistilanteissa. Arviointi on vuorovaikutuksellista opettajan, oppilaan ja ryhmän välillä Oppilasarviointi Valkeakosken kuvataidekoulussa sovelletaan Opetushallituksen antamaa ohjeistusta kaikissa oppilasarvioinneissa sekä päättötyön arvioinneissa. Kuvataidekoulun kaikille oppilaille, lukuun ottamatta 6-vuotiaiden valmentavien opintojen ryhmiä, annetaan kirjallinen vuosiarviointi kevätlukukauden viimeisellä tunnilla. Kuvataidekoululla on erillinen oppilasarviointia koskeva ohjeistus opettajille. (Liite xx) Periodivuoden päättyessä ennen siirtymistä syventäviin työpaja opintoihin oppilas saa perusopintojen päättötodistuksen ja periodivuoden opettajien laatiman sanallisen arvioinnin opinnoistaan ja portfoliostaan. Periodivuoden oppilas toteuttaa myös itsearvioinnin. Syventävistä opinnoistaan ja syventävien opintojen päättötyöstä oppilas saa todistuksen, numeroarvosanan ja kirjallisen kuvauksen osaamisestaan. Päättötyön arvioitsijoita tulee olla vähintään kaksi. Toinen arvioitsija on päättötyön ohjaaja ja toinen on ulkopuolinen arvioitsija. 12
13 Ennen päättötyön aloitusta oppilaalle annetaan kirjalliset päättötyöohjeet, jossa on esitelty päättötyön toteuttamisen periaatteet ja arviointikriteerit. (Liite no.2) Kuvataidekoulun päättötöistä järjestetään näyttely, jossa oppilas esittelee päättötyönsä näyttely yleisölle ja päättötyön arvioitsijoille. Päättötyön arvioitsijat voivat ehdottaa numeroarvosanaa. Päätöksen numeroarvosanasta tekee arviointityöryhmä, johon kuuluvat kaikki muut kuvataidekoulun opettajat paitsi päättötyön ohjaaja. Arviointiryhmän puheenjohtajana toimii kuvataidekoulun rehtori. Kiistatilanteissa rehtori ratkaisee päättötyön numeroarvosanan. Rehtorilla on ainoana todistusten allekirjoitusoikeus. Päättötyön arvosana-asteikko Erinomainen 5 Kiitettävä 4 Hyvä 3 Tyydyttävä 2 Hyväksytty 1 Oppilaalle annetaan osallistumistodistus ja kirjallinen arviointi koulutuksen järjestäjän opetussuunnitelmassa määräämällä tavalla, jos opinnot keskeytyvät tai oppilas tarvitsee niitä muusta syystä. Oppilaalle annetaan kaikista suorituksista suullinen palaute. Oppilasarvioinnissa on otettava huomioon kuvataiteiden suuntautumisvaihtoehto Oppilaitoksen itsearviointi Opetuksen sisällön arvioinnin välineenä ovat oppilaitoksen järjestämät näyttelyt: opintovuoden aikana vaihtuvat näyttelyt opetustiloissa, kevätnäyttely Voipaalan taidekeskuksessa ja lasten kulttuurikeskuksessa sekä muut näyttelyt, joihin oppilaitos ottaa osaa. Valkeakosken kuvataidekoulussa suoritetaan tarvittaessa asiakastyytyväisyyskysely, johon vastaavat sekä oppilaat, että heidän huoltajansa. Vuosittain seurataan sekä uusien oppilaiden, että keskeyttäneiden oppilaiden lukumäärää. Toiminnan taloudellisuutta mitataan vuosittain euro/oppitunti/ryhmä. Henkilökunnan työtyytyväisyyskysely tehdään vuosittain. 7. luku Todistukset 7.1. Todistuksen sisältö Päättötodistus on virallinen asiakirja, jonka sisällössä tulee noudattaa Opetushallituksen vahvistamaa visuaalisten taiteiden laajan oppimäärän opetussuunnitelman perusteita. Visuaalisten taiteiden laajan oppimäärän perusopintojen päättötodistus Päättötodistuksessa tulee olla seuraavat asiat: koulutuksen järjestäjän ja oppilaitoksen nimi opinnot, joista päättötodistus annetaan (kuvataide) oppilaan nimi ja henkilötunnus opiskeluaika oppilaan päättösuoritus, sanallinen arvio, suorituksen ajankohta osallistuminen näyttely- ja muihin kulttuuriprojekteihin rehtorin allekirjoitus ja oppilaitoksen leima 13
14 opetusministeriön myöntämän koulutuksen järjestämisluvan päivämäärä lainsäädäntö, johon koulutus perustuu maininta, että koulutus on toteutettu Opetushallituksen vahvistamien opetussuunnitelman perusteiden mukaisesti maininta, että visuaalisten taiteiden oppimäärä sisältää perusopetuksen ja syventävät opinnot Visuaalisten taiteiden laajan oppimäärän syventävien opintojen päättötodistus Päättötodistuksessa tulee olla seuraavat asiat: koulutuksen järjestäjän ja oppilaitoksen nimi opinnot, joista päättötodistus annetaan (kuvataide) oppilaan nimi ja henkilötunnus opiskeluaika oppilaan päättösuoritus, numeroarvosana, sanallinen kuvaus oppilaan osaamisesta, suorituksen ajankohta osallistuminen näyttely- ja muihin kulttuuriprojekteihin rehtorin allekirjoitus ja oppilaitoksen leima opetusministeriön myöntämän koulutuksen järjestämisluvan päivämäärä lainsäädäntö, johon koulutus perustuu maininta, että koulutus on toteutettu Opetushallituksen vahvistamien visuaalisten taiteiden laajan oppimäärän opetussuunnitelman perusteiden mukaisesti maininta, että visuaalisten taiteiden oppimäärä sisältää perusopetuksen ja syventävät opinnot arviointiasteikko Oppilaalle annetaan pyydettäessä todistus osallistumisestaan visuaalisten taiteiden laajan oppimäärän opintoihin ja sanallinen arviointi. Syventävien opintojen päättösuoritus on samalla todistus koko visuaalisten taiteiden laajan oppimäärän suorittamisesta. 8. luku Oppilaaksi ottaminen 8.1. Hakumenettely Kuvataidekouluun hakeudutaan oppilaaksi 6-12-vuotiaana. Hakuaika on kevätlukukauden lopulla. Siitä ilmoitetaan erikseen Valkeakosken Sanomissa ja koulun verkkosivuilla. Hakeminen tapahtuu täyttämällä hakukaavake Valkeakoski-opiston nettisivuilla, määräpäivään mennessä. Avointen ryhmien oppilaspaikkojen täyttyessä oppilas jää ilmoittautumisjärjestyksen määräämälle varasijalle. Kuvataidekoulun rehtori voi tarvittaessa täyttää avoimia oppilaspaikkoja syksyllä aina tammikuun loppuun asti. Avointen oppilaspaikkojen täytössä ovat etusijalla hakumenettelyssä varasijalle jääneet hakijat. Yli 12 -vuotiaat hakijat voivat saada oppilaspaikan näytetöiden perusteella Vapaaoppilaaksi ottaminen Vapaaoppilaspaikkoja on haettavissa vuosittain. Sivistystoimen lautakunta päättää erikseen vuosittain myönnettävien paikkojen määrästä. Hakuaika on syksyllä koulun alkaessa, ja siitä ilmoitetaan koulun syystiedotteessa. 14
15 9. luku Yhteistyö 9.1. Yhteistyö huoltajien kanssa Kuvataidekoulu järjestää vanhempainiltoja, joiden tavoitteena on kertoa kuvataidekoulussa tapahtuvasta opiskelusta ja luoda sekä ylläpitää yhteyttä oppilaan, huoltajan, opettajan ja koulun kesken. Vanhempainiltoihin osallistuminen tukee lapsen kuvataideharrastusta. Muita yhteistyömuotoja ovat mm. talkoot, palaverit ja retkikuljetukset ja kuvataidekoulun järjestämät näyttelyt. Koteihin lähetetään vuosittain koulun tiedote, joka sisältää perustiedot koulun toiminnasta. Koulun toiminnasta tiedottamista tapahtuu lisäksi www-sivujen FB-sivujen kautta Yhteistyö muiden tahojen kanssa Kuvataidekoulun toiminnalle tärkeitä yhteistyökumppaneita ovat mm. Valkeakoski-opiston muut taiteen perusopetuksen yksiköt, Valkeakosken kaupunki, Suomen lasten ja nuorten kuvataidekoulujen liitto ry, TaiK, tiedotusvälineet, Opetushallitus ja opetusministeriö. Toiminnallista yhteistyötä tehdään monien tahojen kanssa. Näitä ovat mm muut taidekoulut, päiväkodit, koulut, muut kulttuuritahot ja -laitokset, kunnalliset tai yksityiset tahot. Yhteistyö voi olla luonteeltaan toiminallista, opetuksellista, tiedollista, avustavaa tai tukevaa. 10. luku Kulttuuritoiminta Museo-, näyttely- ja muuhun kulttuuritoimintaan osallistuminen Opetuksen teemoihin ja aiheisiin liittyvät retket sekä opintokäynnit ovat tärkeä osa kuvataidekoulun toimintaa. Retkien avulla koulu pyrkii kasvattamaan oppilaista aktiivisia kulttuuripalvelujen käyttäjiä ja taiteen ymmärtäjiä. Lähiympäristön tärkeitä retkikohteita ovat Voipaalan lastenkulttuurikeskus, Rapolan linnavuori, Sääksmäen kirkko, Valkeakosken kaupunginteatteri, Kirjasto, Visavuori, Myllysaaren museo, monet Tampereen ja Helsingin museot sekä Hämeen Linna. Retket voivat suuntautua myös muille paikkakunnille ja ulkomaille. Kuvataidekoulun toimintaan kuuluu olennaisesti erilaisten oppilastöiden näyttelyiden järjestäminen. Oppilastöitä voi olla esillä myös muissa kuin kuvataidekoulun itse järjestämissä näyttelyissä sekä Suomessa että ulkomailla. Kuvataidekoulu osallistuu monipuolisesti paikkakunnan kulttuurielämään, ja sen kehittämiseen. 15
16 LIITTEET 1. Suoritettavat kurssit ja työpajat sekä niiden tavoitteet ja sisällöt LIITEOSA 1. Suoritettavat kurssit ja työpajat sekä niiden tavoitteet ja sisällöt Koulun kurssit ja työpajat voivat vaihdella eri vuosina hyödyntäen opetushenkilöstön erityisosaamisalueita ja mahdollista opintovuoden kattavaa teemaa. PIMA ELI PIIRUSTUS JA MAALAUS Valmentavat opinnot - luoda turvallinen oppimisympäristö, joka kannustaa leikkiin ja mielikuvituksen käyttöön - opetella toimimaan ryhmässä -hienomotoristen taitojen kehittäminen -havainnointi kaikin aistein - käyttää leikinomaisessa oppimisessa hyväksi lapsen luontaista intoa ja uteliaisuutta - opetella kuvallisen kielen alkeita ja muodostaa käsitys siitä mitä on taide - ohjata oppilasta kehittämään omasta kuvallisesta ilmaisustaan vivahteikkaampaa - tutkitaan väriä piirtämisen ja maalaamisen keinoin, moniaistisesti leikkien - tutkitaan lähiympäristöä ja omia tuttuja asioita kuvallisesti - tutustutaan paikkakunnan näyttelyihin ja muuhun kulttuuritarjontaan - harjoitellaan välineiden käyttöä ja välinehuollon alkeita 2. Perusopinnot Ryhmät luoda turvallinen oppimisympäristö, joka kannustaa työskentelyyn, leikkiin ja mielikuvituksen käyttöön - kehittää hienomotorisia taitoja - harjoitella pitkäjännitteistä työskentelyä ja monivaiheisten tehtävien tekoa -havaintojen tekeminen, ilmiöiden tutkiminen ja pohtiminen - opetella kuvittelun, keksimisen ja luovan ongelmanratkaisun taitoja - opetella antamaan kuvallinen muoto ajatuksilleen, tunteilleen, mielikuvilleen ja havainnoilleen - tarkastella omia ja toisten tekemiä kuvia ja keskustella niistä - opetella hyväksymään erilaisia näkemyksiä ja tulkintoja taiteesta ja kuvallisesta viestinnästä - tutustua oman ympäristön ja kulttuurin kuvallisiin ilmenemismuotoihin - opetella suvaitsemaan erilaisuutta - opetella sietämään myös epäonnistumista 16
17 - tutustutaan perinteisiin pi-ma- tekniikoihin ja sovelletaan niitä omaan tekemiseen - opetellaan visuaalisia peruskäsitteitä kuten pinta, rytmi, valöörit - tutustutaan väriopin perusteisiin - piirretään ja maalataan tehtäväkokonaisuuksia tutkien ja kokeillen - harjoitellaan käyttämään monipuolisesti erilaisia piirustuksen ja maalauksen materiaaleja, tekniikoita ja keinoja ja yhdistelemään niitä - tutustutaan alueen kulttuuritarjontaan - opetellaan huoltamaan työvälineitä itsenäisemmin Ryhmät syventää materiaalien, tekniikoiden ja työvälineiden tuntemusta - opetella arvioimaan omaa ja toisten kuvallista ilmaisua ja työtapoja - opetella ymmärtämään ja käyttämään kuvataiteen keskeisiä käsitteitä - harjoitella tutkimaan ja tulkitsemaan kuvan sisältöä - harjoitella rakentamaan kuvaa sommittelun keinoin - opetella erottamaan kuvassa muoto ja sisältö - käyttää ajatuksiaan, tunteitaan ja mielikuviaan oman kuvailmaisunsa sisältönä - opetella pohtimaan omia tavoitteitaan - opetella suunnittelemaan ja toteuttamaan suurempia tehtäväkokonaisuuksia - tutustua vieraiden kulttuurien kuvallisiin ilmenemismuotoihin - piirretään ja maalataan laajempia tehtäväkokonaisuuksia tutkien ja kokeillen - käytetään monipuolisesti erilaisia piirustuksen ja maalauksen materiaaleja, tekniikoita ja keinoja - tehdään maalauksia erilaisille materiaalipinnoille - tutustutaan laajemmin alueen kulttuuritarjontaan - opetellaan huoltamaan työvälineitä itsenäisesti Työpaja ja periodi - syvennetään perinteisiä pi-ma kuvailmaisun tekniikoiden tuntemusta ja sovelletaan niitä omaan tekemiseen - oppia arvioimaan sisällöllisiä, kuvallisia ja teknisiä ratkaisuja sekä käyttämään kuvataiteen keskeisiä käsitteitä - tarkastelemaan taidemaailman ilmiöitä ja keskustelemaan niistä. - oman kuvailmaisun pohtiminen; omien ajatustensa, mielikuviensa ja tunteidensa ilmaisemista kuvallisesti. - oman tekemisensä arviointi ja sanallistaminen. - itsenäinen työskentely, yhdistellään ennakkoluulottomasti perinteisiä kuvantekemisen tekniikoita ja hyödynnetään piirustusmaalaamisen osaamista (pima/kuvanveisto, pima/valokuva, pima/tekstiili, pima/ympäristotaide 17
18 - syvennetään ja laajennetaan monipuolisesti erilaisia piirustuksen ja maalauksen keinoja, materiaalin tuntemusta ja tekniikoita. - etsitään omaa tyyliä ja kuvallista ilmaisua käytännön harjoituksin - hyödynnetään kulttuuritarjontaa laajemmin myös oman työskentelyn pohjana. - tutustutaan taiteen kentän eri ilmiöihin, taidehistoriaan ja nykytaiteeseen ja keskustellaan niistä GRAFIIKKA 1. Valmentavat opinnot - käyttää opetuksessa leikkiä ja mielikuvitusta. - harjoitella käden varmuutta ja käydä läpi piirtämisen eri menetelmiä. - ymmärtää peilikuva. - painotetaan luonnostelua ja piirtämistä - tehdään yksinkertaisia harjoitustöitä, tehdään kuvia painantamenetelmillä ja telaamalla - tutustutaan grafiikan työvälineisiin 2. Perusopinnot Ryhmät tutustutaan grafiikan perustekniikoihin, erilaisiin kohopainotekniikoihin ja monotypiaan - paneudutaan myös maalaamisen mahdollisuuksiin ja sovelletaan maalauksellisuutta yksinkertaisin grafiikan keinoin. - painotetaan luonnostelua ja piirtämistä - tehdään yksinkertaisia harjoitustöitä - kokeillaan yhdessä grafiikan painamista Ryhmät tutustutaan laajemmin grafiikan perustekniikoihin ja harjoitellaan niitä - harjoitellaan grafiikan perustekniikoita ja tutustutaan soveltaviin painomenetelmiin kuten esim. kankaanpainantaan - tehdään harjoitustöitä - opetellaan yhdessä grafiikan painomenetelmien käyttämistä mm. prässin käyttöä - toteutetaan pieniä kuvasarjoja 3. Syventävät opinnot, periodi ja työpajat - syvennetään tietoja ja taitoja grafiikan tekemisestä, tutustutaan syväpainoon - opetellaan huomioimaan työturvallisuusasiat - tutustua paperitaiteeseen ja graafiseen suunnitteluun. 18
19 - uusiin tekniikoihin tutustumista mahdollisuuksien mukaan - tehdään harjoitustöitä ja kuvasarjoja KERAMIIKKA 1. Valmentavat opinnot - luoda turvallinen oppimisympäristö, joka kannustaa leikkiin ja mielikuvituksen käyttöön - opetella toimimaan ryhmässä - hienomotoristen taitojen kehittäminen - havainnointi kaikin aistein - käyttää leikinomaisessa oppimisessa hyväksi lapsen luontaista intoa ja uteliaisuutta - opetella kuvallisen kielen alkeita ja muodostaa käsitys siitä mitä on taide - ohjata oppilasta kehittämään omasta kuvallisesta ilmaisustaan vivahteikkaampaa - tutustutaan saven ominaisuuksiin tutkien ja leikkien (pallot, makkarat, liittäminen ja saven ominaisuudet kuivana ja märkänä) - tehdään kolmiulotteisia kokeiluja ympäristöä tutkien ja tarinoita leikkien - aloitetaan elävänmallin harjoittelu - tutustutaan mahdollisuuksien mukaan keramiikkaan näyttelyissä ja muissa tilanteissa - harjoitellaan välineiden nimiä, käyttöä ja työturvallisuutta, johon siivoaminen kuuluu 2. Perusopinnot Ryhmä luoda turvallinen oppimisympäristö, joka kannustaa työskentelyyn, leikkiin ja mielikuvituksen käyttöön - kehittää hienomotorisia taitoja - harjoitella pitkäjännitteistä työskentelyä - havaintojen tekeminen, ilmiöiden tutkiminen ja pohtiminen - opetella kuvittelun, keksimisen ja luovan ongelmanratkaisun taitoja - opetella antamaan kuvallinen muoto ajatuksilleen, tunteilleen, mielikuvilleen ja havainnoilleen - tarkastella omia ja toisten tekemiä kuvia ja keskustella niistä - opetella hyväksymään erilaisia näkemyksiä ja tulkintoja taiteesta ja kuvallisesta viestinnästä - tutustua oman ympäristön ja kulttuurin kuvallisiin ilmenemismuotoihin - opetella sietämään myös epäonnistumista - tutustutaan erilaisiin saviin kuten punasavi, paperisavi, kivitavaramassa - vahvistaa oman mielikuvan toteuttamista ja savenkäsittelyn oppimista laajemmilla tehtäväkokonaisuuksilla 19
20 - tekniikkoina tulevat kaivertaminen. nipistely ja makkaratekniikka mukaan harjoitteluun siten, että ne tukevat lapsen omaa ajattelua. - elävänmallin tekemistä - harjoitella pitkäjänteistäkin työskentelyä - havaintojen tekeminen, ilmiöiden tutkiminen ja pohtiminen - opetella kuvittelun, keksimisen ja luovan ongelmaratkaisun taitoja - opetella antamaan kolmiulotteinen muoto ajatuksilleen, tunteilleen, mielikuvilleen ja havainnoilleen - tarkastella omia ja toisten tekemiä teoksia ja keskustella niistä - opetella hyväksymään erilaisia näkemyksiä ja tulkintoja taiteesta - tutustua oman ympäristön ja kulttuurin kolmiulotteisiin ilmenemismuotoihin - opetella hyväksymään erilaisuutta rikkautena Ryhmät syventää materiaalien, tekniikoiden ja työvälineiden tuntemusta - opetella arvioimaan omaa ja toisten teosten ilmaisua ja työtapoja - opetella ymmärtämään ja käyttämään keramiikan keskeisiä käsitteitä - harjoitella tutkimaan ja tulkitsemaan teoksen sisältöä - harjoitella rakentamaan teoksia kolmiulotteisin keinoin - käyttää ajatuksiaan, tunteitaan ja mielikuviaan oman teoksen sisältönä - opetella pohtimaan omia tavoitteitaan - opetella suunnittelemaan ja toteuttamaan suurempia tehtäväkokonaisuuksia - tutustua keramiikan historiaan ja nykyisiin ilmenemismuotoihin - tehdään pitkäjännitteisiä tutkivia tehtäviä - tekniikkoina tulevat reliefi ja levytekniikka - elävän mallin tekemistä - tutustutaan laajemmin keramiikkaan näyttelyissä ja muussa ympäristössä - teosten slippaus ja lasitus koristelumenetelmänä 3. Syventävät opinnot Periodi - tutustua työpajatyöskentelyyn - itsenäisen ja pitkäjänteisen työskentelyn opettelua - oman tekemisen pohtiminen; omien ajatusten, mielikuvien ja tunteiden ilmaisemista keraamisesti - itsearvioinnin harjoittelua - silmän ja käden yhteispelin kehittäminen - ymmärtää piirtämisen ja kolmiulotteisen tekemisen yhteys - keraamiseen kulttuuriin tutustuminen - esinesuunnittelun prosessi kokonaisuudessaan: luonnostelu, työpiirustus ja toteuttaminen ja arviointi - elävän mallin tekemistä - oman vapaan työskentelyn opettelua ja oman ilmaisun etsimistä - dreijaaminen, värit ja lasittaminen tulvat uusina asioina - retki kuuluu periodilaisten opintokokonaisuuteen. 20
VALKEAKOSKEN KUVATAIDEKOULU KUVATAITEEN SUUNTAUTUMISVAIHTOEHTO TAITEEN PERUSOPETUKSEN VISUAALISTEN TAITEIDEN LAAJAN OPPIMÄÄRÄN OPETUSSUUNNITELMAN 1.8 2004 ALKAEN Laki 633/1998 A 813/1998 1. luku Opetussuunnitelman